স্মৃতির ক্যানভাসে বন্ধু ফারুক চৌধুরী | বাতায়ন | Jugantor
শনিবার, ২৯ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুরঞ্জনা (১২ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)অর্থনীতি (১১ জুন, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
হোম
বাতায়ন
আবুল মাল আবদুল মুহিত    |
প্রকাশ : ১২ জুন, ২০১৭ ০০:০০:০০ | অাপডেট: ১২ জুন, ২০১৭ ০৪:৫২:৪১
প্রিন্টঅঅ-অ+
স্মৃতির ক্যানভাসে বন্ধু ফারুক চৌধুরী
বন্ধুবর ফারুক চৌধুরী ক’দিন আগে (বুধবার ১৭ মে) ৮৪ বছরে পদার্পণ করার কিছুদিন পরই ইন্তেকাল করেন (ইন্নালিল্লাহি ... রাজিউন)। দুর্ভাগ্যবশত আমি তখন ঢাকায় ছিলাম না। আমি তার মাত্র দু’দিন আগে ইসলামিক ডেভেলপমেন্ট ব্যাংকের (আইডিবি) বার্ষিক সাধারণ সভায় যোগদানের জন্য জেদ্দাতে গিয়েছিলাম। ২০ তারিখে আমি আমার বন্ধুর জন্য অনুষ্ঠিত আজাদ মসজিদের দোয়াতে শামিল হতে সক্ষম হই। তখন থেকেই তার সম্বন্ধে বলার তাড়না আমাকে পেয়ে বসে। আজাদ মসজিদে একটি সুযোগ পাই তার আত্মার মাগফিরাত কামনা উপলক্ষে সামান্য বক্তব্য প্রদানের। কিন্তু বাজেট প্রণয়নের কাজের চাপে আমি আমার কথা সংবাদপত্রের মাধ্যমে দেশের জনগণ ও তার বিশ্বব্যাপী বন্ধু মহলে জানানোর সুযোগ পাইনি।
২. ফারুক চৌধুরী আমার স্কুল জমানার বন্ধু। আমাদের জন্মের বছর একই অর্থাৎ ১৯৩৪ সাল এবং সে সব সময়ই কৃতিত্ব নিয়েছে, সে আমার থেকে কয়েক দিনের বড়। ফারুকের জন্ম ২ জানুয়ারি আর আমার জন্ম ২৫ জানুয়ারি। আমার স্কুল সিলেট সরকারি পাইলট স্কুল, সে মাত্র কয়েক মাসের জন্য আমার সহপাঠী হয় আমরা যখন দশম শ্রেণীতে পড়ি। ভারতবর্ষে স্বাধীন দুটি দেশ প্রতিষ্ঠার কয়েক মাস পর তার আব্বা গিয়াসউদ্দিন আহমদ সিলেটে কিছুদিনের জন্য অতিরিক্ত জেলা হাকিম হিসেবে পদায়িত হন। আসাম থেকে সেই সময়ে অনেক জেলা হাকিম মর্যাদার কর্মকর্তা বাংলাদেশে আসেন। তাদের বিভিন্ন জেলায় পদায়ন করতে পূর্ব পাকিস্তান সরকার কয়েক মাস লাগায়। তাই কয়েক মাসের মধ্যেই ফারুক চৌধুরী আমাদের স্কুল ছেড়ে অন্যত্র চলে গেল। তার আব্বা সম্ভবত ময়মনসিংহ বা অন্য কোথাও জেলা হাকিম হিসেবে পদায়ন পান। এ স্বল্প সময়ে কিন্তু ফারুকের সঙ্গে বন্ধুত্বটা হয় বেশ ঘনিষ্ঠ এবং তার কারণ ছিল আমাদের পারিবারিক সংযোগ। ফারুকের আব্বা তার সময়ে একজন কৃতী ছাত্র ছিলেন এবং সম্মানসহ বিএ পাস করার পর তার সরকারি চাকরি হয়। তার কর্মজীবনের শুরুতে তিনি সাময়িকভাবে সুনামগঞ্জে (তখন মহকুমা ছিল) ত্রাণ কর্মকর্তা হিসেবে নিযুক্তি পান। বছরখানেক পরই বোধহয় তিনি আসাম সিভিল সার্ভিসে ডেপুটি ম্যাজিস্ট্রেট হিসেবে নিযুক্তি পেয়ে সুনামগঞ্জ ছেড়ে আসেন। সেই সুনামগঞ্জে পরে তিনি মহকুমা হাকিমও হন।
৩. সুনামগঞ্জে তিনি আমার পরিবারের খুব ঘনিষ্ঠ ব্যক্তি হয়ে যান। আমার দাদা খান বাহাদুর আবদুর রহিম তখন সুনামগঞ্জ মহকুমা হাকিম ছিলেন এবং আমার আব্বা মরহুম আবু আহমদ আবদুল হাফিজ তখন মাত্র আইনজীবী হিসেবে সিলেট জেলা বারে যোগ দেন।
৪. গিয়াসউদ্দিন সাহেব পরবর্তীকালে ঢাকায় অত্যন্ত খ্যাতনামা কমিশনার ছিলেন এবং সেই সময় তিনি পূর্ব পাকিস্তান স্পোর্টস ফেডারেশনের সভাপতি হন এবং আরও কয়েক বছর সদম্ভে উচ্চপদে বিরাজ করে ষাটের দশকের শেষ ভাগে অবসরে যান। আমি ১৯৫১ সালে ঢাকা বিশ্ববিদ্যালয়ে পড়তে আসি এবং সলিমুল্লাহ হলের আবাসিক ছাত্র হিসেবে অবস্থান করি। আমি ইংরেজি বিভাগের ছাত্র ছিলাম। পরবর্তী বছরে ফারুক চৌধুরী ইংরেজি বিভাগে ভর্তি হল এবং তখন থেকেই আমরা ঘনিষ্ঠ বন্ধু। ফারুক চৌধুরী খেলাধুলা ভালোবাসত এবং টেনিসে একজন ভালো খেলোয়াড় ছিল। আমরা টেনিস পার্টনার হিসেবে সম্ভবত ১৯৫৪ বা ১৯৫৫ সালে ডাবলস চ্যাম্পিয়ন হই। বলে রাখি, ফারুক চৌধুরী ঢাকা কলেজে বিজ্ঞান বিভাগে পড়তে গিয়ে একটি বছর নষ্ট করে। যাহোক, নিজের ভুল শুধরে নিতে তার সময় লাগেনি এবং সে ইংরেজি সাহিত্যের ছাত্র হিসেবেই বিশ্ববিদ্যালয়ে পড়াশোনা করে। আমরা এক বিভাগের ছাত্র হিসেবে পড়াশোনার ব্যাপারেও একসঙ্গে অনেক কিছু করি। আমি লেখাপড়ার রুটিন মেনে চলতাম এবং পড়াশোনায় আমার আগ্রহ ছিল খুব বেশি। ফারুক চৌধুরী ছিল ঠিক তার উল্টো। সে খুব আড্ডাবাজ ছিল। তবে সাহিত্যে আকর্ষণ থাকায় পড়াশোনার পরিধিটা খুব ছোট ছিল না। অবশ্য শৃঙ্খলাবদ্ধ ক্লাসের পড়াশোনায় তার আগ্রহ তত প্রবল ছিল না। ’৫৫ সালে যখন তাকে অনার্স পরীক্ষা দিতে হল তখন তার মনে হল, অনার্স কোর্সের যেসব পড়ার বিষয়, তার বিশেষ নজর দেয়া দরকার। এ ক্ষেত্রে সে আমার সাহায্য চাইল এবং আমি সানন্দে তাকে সাহায্য করতে রাজি হলাম। ফারুক চৌধুরী এবং একসময়ের প্রধান বিচারপতি লতিফুর রহমান দু’জনই আমার এক ধরনের ছাত্র বনে গেল। আমার মাস্টারির কায়দা ছিল বিভিন্ন বিষয়ে উন্মুক্ত আলোচনা, যেখানে তারা ছিলেন প্রশ্নকর্তা। তারা দু’জনই আমার পড়াশোনাবিষয়ক নোটস পড়ত এবং আলোচনা করত। যাহোক, তারা দু’জনই স্নাতক পরীক্ষায় উত্তীর্ণ হল এবং জীবনের ভবিষ্যৎ কর্মপন্থা নির্ধারণ করল। ফারুক চৌধুরী ঠিক করল, সে সেই বছরেরই (১৯৫৫ সালে) ডিসেম্বরে পাকিস্তানের কেন্দ্রীয়/সুপিরিয়র সার্ভিসের পরীক্ষা দেবে।
৫. সেই বছর ১৯৫৫ সালে ফেব্রুয়ারি বা এপ্রিল মাসে আমি কিছুদিন জেলে থাকি। জেলে ঠিক করলাম, আমি পাকিস্তানে কেন্দ্রীয় সুপিরিয়র সার্ভিসের পরীক্ষা দেব। ফারুক চৌধুরী এবং আমি দু’জন মিলেই তাই কেন্দ্রীয় সুপিরিয়র সার্ভিস পরীক্ষা দিতে বসলাম ডিসেম্বর মাসে। এ পরীক্ষার জন্য প্রস্তুতিপর্বে আবার ফারুক চৌধুরী আমার ছাত্রত্ব গ্রহণ করল। ফারুকের স্মৃতিশক্তি ছিল খুবই ভালো এবং আলোচনার মাধ্যমে পড়াশোনা করার ফলে তার পড়াশোনাটি হতো অত্যন্ত উচ্চ মার্গের। পরীক্ষায় আমাদের বিভিন্ন সাবজেক্ট থাকলেও আমরা দু’জনই ৩০০ নম্বরের পরীক্ষা একত্রে দিই। এ ৩০০ নম্বরের পরীক্ষা ছিল ইংরেজি। এ ক্ষেত্রেও আমাদের প্রস্তুতি ছিল প্রায় এক রকম। পরীক্ষার ফলাফল বেরোনোর পর আমরা জানতে পারলাম, এ বিষয়ে অর্থাৎ ইংরেজিতে আমি সারা পাকিস্তানে সর্বোচ্চ নম্বর পেয়েছি এবং দ্বিতীয় নম্বরটি ছিল ফারুক চৌধুরীর। এটা আমাদের বিশেষ গর্ববোধের কারণ ছিল এবং এটা নিয়ে আমাদের পরীক্ষক, একসময়ের ঢাকা বিশ্ববিদ্যালয়ের ইংরেজির অধ্যক্ষ এবং বিশ্ববিদ্যালয়ের ভিসি ড. মাহমুদ হাসানও সমভাবে গর্ববোধ করেন।
৬. আমরা দু’জনই পাকিস্তান কেন্দ্রীয় সুপিরিয়র সার্ভিসে নিযুক্তি পাই। ফারুক চৌধুরী পাকিস্তান ফরেন সার্ভিসে এবং আমি পাকিস্তান সিভিল সার্ভিসে। ফারুক চৌধুরী প্রশিক্ষণের জন্য চলে গেল বোস্টনে টাফট (Tuft) বিশ্ববিদ্যালয়ে। আমি গেলাম লাহোরে সিভিল সার্ভিস একাডেমিতে। পরবর্তী বছর আমি গেলাম বিলেতের অক্সফোর্ডে। সেই সময়ে সম্ভবত ক্রিসমাস ছুটিতে লন্ডনে ফারুক চৌধুরীর সঙ্গে আবার মোলাকাত এবং একসঙ্গে কয়েকদিন বসবাস। আমরা লন্ডনে মোটামুটিভাবে তসনু ভাই (তোসাদ্দেক আহমেদ ওবিই)-এর আখড়ায় বেশ সময় কাটাই।
৭. চাকরি জীবনে ফারুক চৌধুরীর সঙ্গে সে যেসব দেশে পদায়িত ছিল, সেগুলোর কয়েকটিতেই আমি ভ্রমণে যাই এবং বেশ কিছুদিন একই কর্মস্থলে চাকরি করি। ফারুক যখন লন্ডনে ডেপুটি হাইকমিশনার ছিল অথবা ব্রাসেলসে ইউরোপিয়ান ইউনিয়নে রাষ্ট্রদূত অথবা ভারতে রাষ্ট্রদূত, তখন সেসব জায়গায় আমি এবং আমার স্ত্রী তার অতিথি হিসেবে একত্রে অবস্থান করি। আর ঢাকায় তো আমরা বেশ কিছুদিন সহকর্মী ছিলাম। ফারুক অত্যন্ত উঁচুমানের সরকারি কর্মকর্তা ছিল। জটিল অবস্থার মোকাবেলা করা এবং সবাইকে নিয়ে ভালোভাবে কাজ করায় তার ছিল বিশেষ কৃতিত্ব। ঢাকায় সে এলো ১৯৮৩ সালে। তার কাজ হল সার্ক সম্মেলনের পররাষ্ট্রমন্ত্রীদের সভার আয়োজন করা। তার কাজই আমার সঙ্গে তাকে বিশেষভাবে যুক্ত করে। আমি তখন ছিলাম অর্থ ও পরিকল্পনামন্ত্রী। তার প্রথম প্রয়োজন হল সার্ক সম্মেলন যেখানে অনুষ্ঠিত হবে সেই স্থাপনার কাজ সম্পূর্ণ করে সেখানে সভা-সমিতি অনুষ্ঠানের ব্যবস্থা করা। সরকার সিদ্ধান্ত নিল, অর্ধনির্মিত জাতীয় সংসদ ভবনের দফতর অথবা এমপি হোস্টেলের কোনোখানে এ সম্মেলনটি অনুষ্ঠিত হবে। কিন্তু স্থাপনাটি তখনও অর্ধনির্মিত এবং সেখানে নির্মাণকাজ সাময়িকভাবে বন্ধ। নির্মাণ কাজে নিযুক্ত প্রধান প্রকৌশলী আফসার উদ্দিন এবং তত্ত্বাবধায়ক প্রকৌশলী বড়ুয়া আমার কাছে এলেন তাদের নির্মাণ কাজের জন্য অর্থ জোগান দেয়ার উদ্দেশ্যে। সেই সময়টিতে আমাদের নিজেদের রাজস্ব খুব কম ছিল এবং আমরা রাজস্ব এবং উন্নয়ন এ দুটি খাতে বৈদেশিক সাহায্যের ওপর নির্ভর করতাম।
৮. আমি তাদের জিজ্ঞাসা করলাম, কনফারেন্স উপলক্ষে যে দালানগুলো ব্যবহার করা হবে তার জন্য আমার কতটা অর্থের জোগান দিতে হবে। প্রকৌশলী বড়ুয়া জানালেন, সে জন্য প্রায় ৩৫ কোটি টাকা লাগবে। আমি দেখলাম, এই ৩৫ কোটি টাকা আমরা পণ্য সাহায্যের যেসব সহায়তা পাই সেখান থেকেই খুঁজে বের করতে হবে। আমরা বিভিন্ন পণ্য আমদানি করি এবং তার কিছুটা সরকারি নির্মাণ কাজে ব্যবহৃত হয় এবং বাকিটা বাজারে বিক্রি করে সরকারের জন্য অর্থ সংগ্রহ করি। সেই উপায়েই প্রকৌশলী বড়ুয়ার দাবিমতো ৩৫ কোটি টাকা আমি সরবরাহ করি।
৯. ফারুক চৌধুরী এবং আমি ব্যক্তিগতভাবে মাঝেমধ্যে নির্মাণ কাজের অগ্রগতি পরিদর্শনে যেতাম। যাহোক, যথাসময়ে দালানকোঠার ব্যবস্থা সম্পূর্ণ হল। সম্মেলন অনুষ্ঠানের আগেই কিন্তু আমি সরকার থেকে পদত্যাগ করি; তাই সম্মেলনটি দেখবার সুযোগ আমার হয়নি। তবে আমি জানতে পারি, সম্মেলনটি খুবই সুষ্ঠুভাবে সম্পন্ন হয়। সম্মেলন শেষে ফারুক চৌধুরী পররাষ্ট্র সচিব হিসেবে প্রায় দু’বছর ঢাকায় ছিল। সে ঢাকায় থাকাকালেই আমি দেশে প্রত্যাবর্তন করি এবং তখন ফারুক চৌধুরীর এক নতুন পরিচয় আবিষ্কার করি।
১০. সে কৈশোর থেকেই উত্তম খাওয়া-দাওয়ার প্রতি আকৃষ্ট ছিল। গোশত-পরোটা তার কাছে খুবই আকর্ষণীয় ছিল। তবে মাছ, সবজি, মিষ্টি সবকিছুই তার পছন্দের ছিল। এবারেই দেখলাম, খাবারেই তার আকর্ষণ নয়, বরং রান্নাতেও তার বাহাদুরি আছে। বিশেষ করে সবজি রান্নায়। জিনা ভাবী তার রান্নাঘর নিজেই দেখাশোনা করেন। তবে ফারুককে সেই ঘরে কর্তৃত্ব দিতে তিনি সব সময়ই সহায়ক ছিলেন। ঢাকার জীবন শেষে ফারুক দিল্লিতে আমাদের হাইকমিশনার হিসেবে পদায়িত হয় এবং সেখান থেকেই ১৯৯১ সালে ঢাকায় প্রত্যাবর্তন করে। তার দিল্লি অবস্থানকালে আমাদের অনেকবার দেখাশোনা হয়েছে ঢাকা এবং দিল্লিতে। দিল্লিতে যে বিষয়টি আমার কাছে খুব ভালো মনে হয়, সেটা হল দিল্লির প্রভাবশালী মহলের অনেক দলের, অনেক মতের এবং অনেক পেশার ব্যক্তির সঙ্গে তার ঘনিষ্ঠ যোগাযোগ। দিল্লির চমৎকার খাওয়া-দাওয়ার স্থানগুলোও ফারুক চৌধুরীর নখদর্পণে ছিল।
১১. অবসর জীবন ফারুক চৌধুরীর আবির্ভাব হয় এক নতুন জগতে এবং নতুন পরিচয়ে। ফারুক চৌধুরী বাংলা সাপ্তাহিক ‘যায়যায়দিন’-এ নিয়মিতভাবে লিখতে শুরু করে। এ কাজে তাকে উৎসাহ দিতে তার বন্ধু শফিক রেহমান যথেষ্ট অবদান রাখেন। ফারুককে আমরা তখন দেখলাম একজন সুসাহিত্যিক হিসেবে। সে রম্যরচনা লেখে চমৎকার, স্মৃতিকথা বিবৃত করে গল্পোচ্ছলে, ভ্রমণ কাহিনী লেখে রোমাঞ্চ সাহিত্যের মতো, এবং সমসাময়িক বিষয় নিয়ে উৎকৃষ্ট বিবরণ এবং আকর্ষণীয় মন্তব্য করে। তাছাড়া সমসাময়িক সমাজ, রাজনীতি, প্রশাসন এবং অর্থ নিয়েও প্রবন্ধ লেখে।
এ ক্ষেত্রে সদ্যপ্রয়াত গাজী শাহাবুদ্দীনকে মনে পড়ে। শাহাবুদ্দীন অনেককেই লেখক হতে সাহায্য করেন। আমার মনে হয়, আমার বন্ধু ফারুকের ওপরও শাহাবুদ্দীনের প্রভাব ছিল। আমার ক্ষেত্রেও নিয়মিতভাবে কলাম লেখক হিসেবে আত্মপ্রকাশে শাহাবুদ্দীন ছিলেন একজন উদ্যোক্তা। প্রবন্ধটা শুরু করি ফারুক চৌধুরীর প্রতি আমার শ্রদ্ধাঞ্জলি নিবেদন করার জন্য। শেষ করতে গিয়ে তার সঙ্গে আবার যুক্ত করতে চাই সদ্যপ্রয়াত শাহাবুদ্দীনকেও। আমার লেখাটি শেষ করছি ফারুক চৌধুরীর লেখা এবং প্রকাশিত গ্রন্থাবলির একটি তালিকা প্রদান করে। এখানে দেখতে পারেন, ২০১৪ সালেও লেখালেখির জগতে ফারুক অবদান রেখে যায়।
১. দেশ দেশান্তর-১৯৯৪, ২. প্রিয় ফারজানা-১৯৯৬, ৩. নানা ক্ষণ নানা কথা-১৯৯৯, ৪. সময়ের আবর্তে-২০০৪, ৫. স্মরণে বঙ্গবন্ধু-২০০৪, ৬. জানালায় নানা ছবি-২০০৬, ৭. বিপন্ন পৃথিবী-২০১০ এবং ৮. জীবনের বালুকাবেলায়-২০১৪।
আবুল মাল আবদুল মুহিত : বাংলাদেশ সরকারের অর্থমন্ত্রী

শীর্ষ খবর
সর্বশেষ খবর
জাতীয়
মেজর (অব.) জিয়াউদ্দিন আর নেই
ঢাকার ৩৫০ কিলোমিটার সড়ক ভেঙেচুরে একাকার
আন্তর্জাতিক
সৌদি আরবে ব্যালিস্টিক মিসাইল হামলা
নওয়াজ প্রধানমন্ত্রী থাকার অযোগ্য: পাকিস্তান সুপ্রিমকোর্ট
রাজনীতি
'আ'লীগকে আবার ক্ষমতায় আনতে কাজ করছে ইসি'
সুখে-দুঃখে পাশে দাঁড়ান তবেই ভোট দেবে মানুষ
খেলা
পাকিস্তানে দল পাঠাবে না শ্রীলংকা
আদালতের বাইরে সমঝোতা চান ক্রিকেটাররা
ভুল চিকিৎসায় গৃহবধূর মৃত্যু, চিকিৎসক আটক
ফরিদপুরে বাস-মাইক্রোবাসের মুখোমুখি সংঘর্ষ, নিহত ৪
৭৮ হজযাত্রীকে ফেলে ঢাকা ত্যাগ সৌদি বিমানের
নিজের জন্য ভোট চাইলেন আইনমন্ত্রী
যুবলীগের দুই গ্রুপের সংঘর্ষে গুলিবিদ্ধ ৩
কিশোরগঞ্জে পানিতে পড়ে দুই শিশুর মৃত্যু
সাংবাদিকতায় নিজের অবস্থান নিজেকেই তৈরি করে নিতে হবে
আজ পাকিস্তানের বিজয় : ইমরান খান
জলাশয় দখল-ভরাট না করার আহ্বান কৃষিমন্ত্রীর
দেবরের অস্ত্রের কোপে আহত ফরিদপুরের নারীর মৃত্যু
বাতায়ন বিভাগের অারও খবর
স্মৃতির ক্যানভাসে বন্ধু ফারুক চৌধুরী
বাজেটে অবহেলিত কৃষি ও কৃষক
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ফরিদপুরে বাস-মাইক্রোবাসের মুখোমুখি সংঘর্ষ, নিহত ৪       ৭৮ হজযাত্রীকে ফেলে ঢাকা ত্যাগ সৌদি বিমানের       সাংবাদিকতায় নিজের অবস্থান নিজেকেই তৈরি করে নিতে হবে       আজ পাকিস্তানের বিজয় : ইমরান খান       ৩৬ বছরের রেকর্ড ভাঙলেন অশ্বিন